La notícia ha indignat els membres de l'Associació de Familiars de Represaliats pel Franquisme que acusa el Memorial Democràtic d'humiliar-los. La secretària de l'entitat, Esther Llorenç, explica que van presentar la primera demanda d'exhumació el 29 de juliol de 2009. Llorenç lamenta que la Generalitat hagi tardat 15 mesos a contestar. "A la nostra entitat han arribat 150 peticions de familiars per exhumar els cossos dels seus parents. De moment no els hem enviat al Memorial perquè ho considerem absurd ja que han tardat més d'un any a respondre a només cinc peticions", afegeix. En total la Direcció General del Memorial Democràtic ha rebut tres peticions d'exhumació i dues de dignificació a la fossa de Girona.